พิมพ์โพยม เรืองโรจน์

พิมพ์โพยม เรืองโรจน์ (ชื่อเดิม เพ็ญโพยม เรืองโรจน์)  เกิดวันที่ 28 กรกฎาคม พ.ศ. 2508 เป็นนักร้องโฟล์คป๊อปชื่อดังจากค่ายอาร์เอสและนิธิทัศน์ ที่มีผลงานมากมายทั้งเพลงไทยและเพลงจีน ที่ได้รับความนิยมเป็นอย่างมาก

 วงการเพลง 
ขณะที่กำลังศึกษาอยู่ที่พาณิชยการพระนคร ก็ได้รับการชักชวนจากเพื่อนคนหนึ่งที่เป็นตำแหน่งมือกลองในวงซิกซ์เซนส์ ให้ไปสมัครเป็นนักร้องหญิงให้กับวงดีซีแบนด์ ซึ่งเป็นวงที่ดังวงหนึ่งในยุคสมัยนั้น ซึ่งต่อมาได้รับคัดเลือกให้เป็นนักร้องนำของวงดังกล่าว อยู่กับวงดีซีแบนด์จนได้ออกอัลบั้มถึง 2 ชุด หลังจากนั้นก็ได้ผันตัวเองเป็นนักร้องเดี่ยว และได้มีโอกาสทำผลงานเพลงกับโปรเจกต์รวมดาวของค่ายอาร์เอสซาวด์ ซึ่งเป็นโปรเจกต์รวมเพลงรวมศิลปินหลาย ๆ คนมาร้องในชุดเดียวกัน ซึ่งประสบความสำเร็จเป็นอย่างมาก นอกจากนี้ยังได้มีโอกาสทำเพลงในชุดนพเก้า 1 - 2 - 3 ที่รวมศิลปินหลายคนมาร้องทั้งเดี่ยวทั้งคู่ ซึ่งประสบความสำเร็จเช่นเคย จากการเป็นศิลปินทั้งในชุดรวมดาวและชุดนพเก้า ทำให้ชื่อของพิมพ์โพยมเป็นที่รู้จักในวงกว้างของนักฟังเพลง เมื่อเป็นที่รู้จักของแฟนเพลงทั่วไป จึงได้รับการชักชวน ให้เป็นศิลปินเดี่ยวในค่ายรถไฟดนตรี แต่ด้วยเหตุที่ช่วงเวลาดังกล่าวมีภารกิจในเรื่องของการเรียน งานในอัลบั้มเดี่ยวจึงทำออกมาเพียงแค่ชุดเดียว ต่อมาก็ได้เข้าไปอยู่ในสังกัดนิธิทัศน์ โปรโมชั่น ทำทั้งอัลบั้มเพลงใหม่รวมทั้งอัลบั้มที่นำบทเพลงลูกทุ่งเก่า ๆ มาขับร้องใหม่ นอกจากนี้ยังได้ทำทั้งอัลบั้มคู่กับ อ๊อด โอภาส และอัลบั้มร้องโต้ตอบกัน ต้องถือว่าเป็นจุดสูงสุดในชีวิตการเป็นนักร้องของอิ๋วเลยก็ว่าได้ นอกจากนี้อิ๋วยังได้มีโอกาสออกอัลบั้มเพลงประกอบซีรีส์ เปาปุ้นจิ้น ที่ต่อมาออกเป็นทั้งภาษาจีนกลาง กวางตุ้ง อังกฤษ ภาษาไทย

 ผลงานเพลง 

 อัลบั้มในนาม ดีซีแบนด์ 

 คิดถึงเธอ (2527) (เทปบูรพา)
 เก่ง + เฮง (2527) (เทปบูรพา)

 อัลบั้มเดี่ยว 

 หยาดฝน (2528) (อาร์เอส) เป็นชุดแรกที่ชื่อ เพ็ญโพยม เรืองโรจน์
 สายใยรัก (2529) (อาร์เอส)
 รักดั่งทะเล (2530) (อาร์เอส)
 แค่นี้...แหละรัก (2531) (อาร์เอส) เป็นชุดสุดท้ายที่ชื่อ เพ็ญโพยม เรืองโรจน์
 ฮิตข้ามยุค (2533) (รถไฟดนตรี) เป็นชุดแรกที่เปลี่ยนชื่อเป็น พิมพ์โพยม เรืองโรจน์
 เพลงหวานซูเปอร์คลาสสิค (2534) (นิธิทัศน์)
 เพลงหวานซูเปอร์คลาสสิค 2 (2534) (นิธิทัศน์)
 ผลัดกันเจ็บ (หลอกกันชัดชัด) (2535) (นิธิทัศน์)
 ลูกทุ่งเมกาแด๊นซ์ 1 หยวน หยวน น่อ (2537) (นิธิทัศน์)
 ลูกทุ่งเมกาแดนซ์ 2 พ.พาน เมกาแดนซ์ (2537) (นิธิทัศน์) ไม่ได้วางจำหน่าย
 เพลงหวานซูเปอร์คลาสสิค 3 (2537) (นิธิทัศน์)
 อิ๋ว เพลงดี 4 ภาษา เปาบุ้นจิ้น (2537) (นิธิทัศน์)
 เพลงดังหนังจีน (2538) (นิธิทัศน์)
 รวมฮิตเพลงดี 4 ภาษา (2538) (นิธิทัศน์)
 ดอกไม้ริมทาง (2539) (นิธิทัศน์)
 ต้นฉบับเพลงจีน (2539) (นิธิทัศน์)
 ซอสามสาย (2540) (นิธิทัศน์)
 ลูกทุ่งดนตรีจีน สยามเมืองยิ้ม (2540) (นิธิทัศน์)
 ไข่มุกสยาม (2541) (นิธิทัศน์)
 เพลงรักเมื่อวันวาน 1 (2546) (ช้างมิวสิค)
 เพลงรักเมื่อวันวาน 2 (2546) (ช้างมิวสิค)

 อัลบั้มพิเศษ 

 นพเก้า (2527) (อาร์เอส)
 นพเก้า 2 (2528) (อาร์เอส)
 รวมดาว 2 (2528) (อาร์เอส)
 มรดกไทย (2529) (อาร์เอส)
 นพเก้า 3 (2530) (อาร์เอส)
 ตราบนิรันดร์ 2 (2531) (อาร์เอส)
 ตราบนิรันดร์ 3 (2531) (อาร์เอส)
 เมดเล่ย์ซูเปอร์ฮิต มันส์ไม่หยุด 1 (2535) (นิธิทัศน์)
 เมดเล่ย์ซูเปอร์ฮิต มันส์ไม่หยุด 2 (2535) (นิธิทัศน์)
 มนต์รักลูกทุ่ง (ร่วมกับ อ๊อด โอภาส) (2538) (นิธิทัศน์)

 ละคร 
 2530 ป่าสนธยา ช่อง 7 รับบท ครูสุชาดา

 อ้างอิง 

หมวดหมู่:ศิลปินสังกัดอาร์เอส
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:นักร้องหญิงชาวไทย
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:ศิลปินสังกัดรถไฟดนตรี